(Návrh)

Vyhláška, ktorou sa mení a dopĺňa vyhláška
Ministerstva životného prostredia Slovenskej republiky č.  183/2013 Z. z.,
ktorou sa vykonáva zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov 

	Ministerstvo životného prostredia Slovenskej republiky (ďalej len "ministerstvo") podľa § 31 ods. 3 písm. a) a c) zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov (ďalej len „zákon“) ustanovuje: 

Čl. I

1.	Za § 4 sa vkladajú §4a a 4b, ktoré znejú:

„§ 4a 
Fázy vypracovania východiskovej správy

(1)	Na určenie, či je potrebné vypracovať východiskovú správu pre konkrétnu situáciu, ako aj na vypracovanie samotnej východiskovej správy je potrebné vykonať niekoľko úloh.
(2)	V rámci vypracovanie východiskovej správy je určených osem hlavných fáz :
a)	Fázy 1 – 3, počas ktorých sa má rozhodnúť, či je východisková správa potrebná,
b)	Fázy 4 – 7 počas ktorých sa má určiť, ako má byť východisková správa vypracovaná,
c)	Fáza 8, počas ktorej sa určí obsah správy.

(3)	Popis hlavných fáz vypracovania východiskovej správy je uvedený v prílohe č. 2.

§ 4b

Náležitosti prílohy žiadosti podľa § 22 ods. 6 zákona, o určenie emisných limitov, ktorých hodnoty sú odchylné od emisných úrovní zodpovedajúcich  najlepším dostupným technikám  sú  uvedené v prílohe č. 3.“.  

2.	Doterajšia príloha sa označuje ako príloha č. 1. Za prílohu č. 1 sa vkladajú prílohy č. 2 a 3, ktoré znejú:

	

„Príloha č.  2 
K vyhláške MŽP SR č. 183/2013 Z. z.
Hlavné fázy vypracovania východiskovej správy 

Činnosť	
Cieľ	
1.	Určiť, ktoré nebezpečné látky dané zariadenie používa, vyrába alebo vypúšťa, a vypracovať zoznam týchto nebezpečných látok.	Zistiť, či sú alebo nie sú používané, vyrábané alebo vypúšťané nebezpečné látky z hľadiska rozhodovania o potrebe vypracovať a predložiť východiskovú správu.	
2.	Určiť, ktoré z nebezpečných látok z fázy 1 sú „príslušné nebezpečné látky“ (pozri oddiel 4.2).
Vyradiť tie nebezpečné látky, ktoré nespôsobujú kontamináciu pôdy alebo podzemných vôd. Zdôvodniť a zaznamenať rozhodnutie o vyradení určitých nebezpečných látok.	Obmedziť ďalšie zvažovanie len na príslušné nebezpečné látky z hľadiska rozhodovania o potrebe vypracovať a predložiť východiskovú správu.	
3.	Pre každú príslušnú nebezpečnú látku, ktorá postúpila z fázy 2, určiť skutočnú možnosť kontaminácie pôdy a podzemných vôd v lokalite zariadenia vrátane pravdepodobnosti jej vypustenia a dôsledkov takého vypustenia s osobitným ohľadom na:
3.1 	
množstvo každej dotknutej nebezpečnej látky alebo skupiny podobných nebezpečných látok,	

3.2	
spôsob a miesto skladovania, používania a prepravy nebezpečných látok v rámci zariadenia,	

3.3	
všade tam, kde hrozí riziko ich úniku,	

3.4	
v prípade existujúcich zariadení aj s ohľadom na opatrenia prijaté na zabezpečenie toho, aby kontaminácia pôdy alebo podzemných vôd prakticky nebola možná.	

	Určiť, ktoré z príslušných nebezpečných látok predstavujú potenciálne riziko znečistenia v danej lokalite na základe pravdepodobnosti úniku týchto látok.
Informácie o týchto látkach musia byť uvedené vo východiskovej správe.	
4.	Poskytnúť prehľad o histórii lokality. Zvážiť dostupné údaje a informácie:
4.1 	
 vo vzťahu k súčasnému využívaniu danej lokality a o emisiách nebezpečných látok, ktoré sa vyskytli a ktoré môžu viesť k znečisteniu. Zvážiť najmä nehody alebo mimoriadne udalosti, presiaknuté alebo rozliate škvrny z bežnej prevádzky, zmeny prevádzkovej praxe, povrchovú úpravu v danej lokalite, zmeny používaných nebezpečných látok.	

4.2  	
 Predchádzajúce využívanie lokality, ktoré mohlo spôsobovať únik nebezpečných látok, či už rovnakých, ako sú látky, ktoré používa, vyrába alebo vypúšťa existujúce zariadenie, alebo iných nebezpečných látok.	

4.3 Pri zostavovaní týchto údajov môže pomôcť preštudovanie predchádzajúcich správ o prieskume.	Určiť potenciálne zdroje, ktoré mohli spôsobiť prítomnosť nebezpečných látok zistených vo fáze 3 v lokalite zariadenia.	
5.	Určiť environmentálny stav danej lokality vrátane:
5.1.	
topografie,	

5.2	
geológie,	

5.3	
smeru prúdenia podzemných vôd,	

5.4	
 ďalších potenciálnych migračných ciest, ako sú odtoky a obslužné kanály,	

5.5	
 environmentálnych aspektov (napr. konkrétnych biotopov, druhov, chránených oblastí a pod.), a	

5.6	
 využívania okolitých pozemkov.	

	Zistiť, kam môžu prenikať nebezpečné látky v prípade úniku a kde ich treba hľadať. Určiť environmentálne médiá a receptory, ktoré sú potenciálne ohrozené, a tiež kde sú v danej oblasti ďalšie činnosti, pri ktorých sú vypúšťané rovnaké nebezpečné látky a ktoré môžu spôsobiť migráciu týchto látok do danej lokality.	
6.	Použiť výsledky fáz 3 až 5 na popis lokality, najmä na preukázanie umiestnenia, typu, rozsahu a množstva historického znečistenia a možných budúcich zdrojov emisií, s uvedením vrstiev a podzemných vôd, ktoré by mohli byť týmito emisiami zasiahnuté – vytvorenie spojení medzi zdrojmi emisií, cestami, ktorými sa znečistenie môže šíriť, a receptormi, ktoré by mohli byť zasiahnuté.	Určiť umiestnenie, povahu a rozsah existujúceho znečistenia v danej lokalite a stanoviť, ktoré vrstvy a podzemné vody by mohli byť týmto znečistením zasiahnuté. Porovnať s potenciálnymi budúcimi emisiami a zistiť, či sa dané oblasti zhodujú.	
7.	Ak sú k dispozícii dostatočné informácie na kvantifikáciu znečistenia pôdy a podzemných vôd príslušnými nebezpečnými látkami na základe fáz 1 až 6, prejdite priamo k fáze 8. Ak sú tieto informácie nedostatočné, na získanie takýchto informácií bude potrebný intruzívny prieskum danej lokality. Podrobné informácie z tohto prieskumu by mali byť objasnené príslušnému orgánu.	Zhromaždiť ďalšie informácie potrebné na umožnenie kvantifikovaného posúdenia znečistenia pôdy a podzemných vôd príslušnými nebezpečnými látkami.	
8.	Vypracovať východiskovú správu pre dané zariadenie, v ktorej je kvantifikovaný stav znečistenia pôdy a podzemných vôd príslušnými nebezpečnými látkami.	Predložiť východiskovú správu v súlade so smernicou o priemyselných emisiách.	

Príloha č.  3 
K vyhláške MŽP SR č. 183/2013 Z. z.

Príloha k žiadosti o k určeniu emisných limitov odchýlnych od úrovní emisných úrovní spojených s najlepšími dostupnými technikami

Časť prevádzky (zariadenie)	
	
Závery o najlepších technikách 	Č. záveru o BAT	
		
Porovnanie s úrovňami  emisií spojenými s najlepšími  dostupnými technikami	
Znečisťujúca látka/ Skupina zneč. látok/ Ukazovateľ 
	Úroveň emisií  spojená  s BAT 	Navrhovaný  emisný limit 	Emisný limit ako minimálna požiadavka  podľa osobitného predpisu 	Referenčné podmienky	Poznámka	

„.

Čl. II
Táto vyhláška nadobúda účinnosť 1. augusta 2015.